n_a

Mimi nilikuwa naishi kwenye kitongoji kimoja kilichojulikana kama
  Bwagamoyo. Wavyele wangu walikuwa wamekata kamba mwaka jana kwa
  ugonjwa wa janga la korona lakini nilikuwa nimeshakua na kunawiri.
  Nilikuwa ninafanya kazi kwa kampuni kubwa na nilikuwa nalipwa mshahara
  wa kutosha. Lakini hata kufaulu kwangu hakukunifuraisha, bado nilikuwa
  peke yangu kwenye ulimwengu huu. Nilipogundua hivyo, niliamua kutia
  bidii kwa kazi yangu. Jioni moja nilivyokuwa narudi kwenye nyumba
  yangu, nilimuona msichana mmoja mwenye urembo wa shingo ya upanga na
  mabega ya mfumbati. Macho yake yaa mchina ilinitazama na kunitabasamu.
  Niliamua kumpa salamu za Mwenyezi, nipomsalimu alinijibu kwa sauti
  iliyojaa huzuni. Nilipomuuliza shida, aliniambia kuwa amefukuzwa na
  hana pahali pa kwenda.

  Nilimuhurumia sana, niliamua kumsaidia na kumpa malazi. Nilitia
  maanani methali isemayo tenda wema nenda zako. Kesho yake Aisha
  aliniambia kwamba mtoto wake hana karo ya shule na alikuwa anataka
  nimsaidie pesa za karo. Bila kufikiria nilimpa elfu kumi.
  Nilipomuambia swahibu wangu Adili kitu kilichofanyika. Alinicheka na
  kuniambia kwamba msichana huyo alikuwa ameniibia pesa. Laiti
  ningalimsikiza Adili, lakini mimi kwangu Aisha, alikuwa kama malaika
  anayehitaji msaada. Jioni hiyo niliporudi nyumbani nilimpata Aisha
  akiwa amelewa chopi! Nilipandwa na hasira mithili ya mchanga ufuoni.
  Alikuwa ametumia pesa, nilizompa za karo kununua mvinyo. Hata hivyo
  nilimsamehe na kumkanya.

  Siku iliyofuata ilikuwa siku yangu ya kulipwa mshahara. Nilipokea pesa
  zangu kwa mikono miwili na kwenda nyumbani. Usiku huo Aisha alichukuwa
  pesa zangu zote na akahepa nazo. Hapo ndipo nilipogundua kuwa cha
  mlevi huliwa na mgema.